
Nagy öröm volt számomra, hogy részt vehettem, így végzősként a Corporate Sustainability and Project Management Erasmus + BIP Programon, amelyet a Selye János Egyetem szervezett meg. A program, mint minden BIP program,   két komponensű volt. Április 2-3-án részt vettünk az online találkozókon is, ahol a problémamegoldó képességeinkről tanulhattunk, csapatban való szervezkedés és gondolkodás volt a téma, valamint a fenntarthatóságról is volt prezentáció. A fenntarthatóság történelmi pillérei, ezen belül az első-hetedik akcióprogramról, a környezetvédelmi politika jelenlegi kihívásairól volt szó. 
 A második komponens a fizikai rész volt: április 7-11között, 5 nap fizikai jelenléttel vettünk részt egy nagyon komolyan és szakmailag jól megszervezett tanulmányi mobilitáson.
A szakmai előadásokon több előadó is kitért a fenntarthatóságra, a saját meglátásukat elmondták róla, hogy a fenntarthatóságban van a jövő. Kitértek a fenntartható vezetésre. 
A programok és feladatok az alábbiak voltak:
A Tesco vállalat bemutatása és részletes ismertetése a munkakörökről. Mit is dolgoznak a Tesco munkásai, milyen feladatuk van. 
Esettanulmányt megoldása, a helyi szlovákiai Heinekkel sörgyár kapcsán. Swot analízist, probléma fát, cél fát, illetve fenntarthatósági megoldásokat kellett tegyünk a sörgyár részére. 

Ezen programokon kívül pedig első nap szabaduló szobába vittek, ahol kipróbálhattuk a problémamegoldó képességeinket. Voltunk erőd látogatáson és város nézőben is.  
Az erődlátogatás számomra nagyon érdekes program volt, mivel megismerhettem egy kis szeletet a történelem akkori korszakából, valamint a várról is sok érdekességet tudtam meg. kezdve attól, hogy a vár alagsoraiba gyűjtötték az akkori katonák a szemetet, és ez hatalmas mennyiség volt. Vagy, hogy savanyúkáposztát tartottak a medencékben.  Láttunk régi lövészárkot, vagy régi hidat is.  A városnézés keretein belül részt vettünk a szabaduló szobán, ahol a problémamegoldó képességeinket tudtuk fejleszteni. 
Izgalmas és érdekes volt, olyan emberekkel bezárva lenni, akiket nem ismerünk, de valahogy mégis együtt kellett működnünk. Úgy érzem hamar felzárkóztunk és összetudtunk dolgozni a többi diákkal, aminek köszönhetően sikeresen kijutottunk a szobából, csak a rejtélyt nem tudtuk megoldani az idő keretein belűl.
Úgy érzem sok értékes gondolattal, illetve tudással lettem gazdagabb.  Az ott töltött idő egy örök emlék marad számomra. 
[bookmark: _GoBack]Mivel az államvizsgám témája a fenntarthatóság, nagyon sokat segítettek az előadások, egy sokkal átláthatóbb képet kaptam a fenntarthatóságról, illetve ösztönöz is engem, hogy minél inkább fenntarthatóbban éljek.
Hálás vagyok, hogy részt vehettem a programokon, köszönöm a lehetőséget!




